पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान के 33 में से 8 जिलों के लिए एक अच्छी खबर है। खबर यह है कि यहां के मेडिकल स्टाफ और सामाजिक कार्य में लग रहे लोगों के जज्बे ने बीते 24 घंटे में एक व्यक्ति भी कोरोना संक्रमण से जान नहीं जाने दी। इन जिलों के श्मशान में वैसी भयावहता दिखाई नहीं दी, जैसी जयपुर, जोधपुर सहित कई जिलों में देखने को मिल रही है।
जिलों में ऑक्सीजन सिलेंडरों और आवश्यक उपकरणों व दवाओं की भले ही जो भी स्थिति हो, लोगों के जज्बे के बीच ऐसी खबर उन्हें राहत दे रही है। इन जिलों में बीते 24 घंटे में 2783 केस कोरोना पॉजिटिव मिले हैं। लगातार कोरोना के ढाई हजार से अधिक केस मिलने के बावजूद एक-एक मरीज के लिए संघर्ष का परिणाम उनकी प्राण रक्षा के रूप में दिखाई दिया है। यह सुकून का संकेत है और लोगों में नई ऊर्जा भर सकता है।
8 जिले, जहां एक भी मौत नहीं
राज्य के बूंदी, सवाई माधोपुर, जैसलमेर, हनुमानगढ़, धौलपुर, चूरू, बारां और बांसवाड़ा ऐसे जिलों में शामिल हैं। देखने वाली बात यह है कि राज्य के कोटा में एक दिन में 678 लोग कोरोना पोजिटिव निकले और 6 लोगों की मौत हो गई, जबकि उससे सटे बूंदी में एक भी जान नहीं जाने दी गई। इसी तरह हनुमानगढ़ से सटे गंगानगर में भी तीन लोगों की मौत कोरोना संक्रमण के कारण हुई है। जयपुर में 43, जोधपुर में 20 और उदयपुर में 19 लोगों की मौत हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn